**Младшите посланици на ЕП при ПГИТ,,Алеко Константинов” – Велинград в навечерието на Евроизбори – 2019г. - изключително дейни**

 **Младшите посланици на ЕП при ПГИТ,,Алеко Константинов” гостуваха на ученици от 5 - 6 клас на основното училище в гр. Костандово. Оптимистично и заредени със знания те презентираха континента Европа, проведоха викторина за страните в Европа и техните столици, единната валута. Разказаха на малките ученици за ЕС, неговите институции и техните функции. Интересни се оказаха разказите за политиките на ЕС, свързани със замърсяването на околната среда, защото се направи паралел между учебните предмети - химия и опазване на околната среда, биология и здравно образование, физика и астрономия. Бяха посочени примери - как се подобри животът в периода 2014/2019г., а именно:,, по-малко пластмаса в реки и морета.** **През 2015 г. Парламентът одобри мерки за**[**ограничаване на употребата на найлонови торбички**](https://www.europarl.europa.eu/news/bg/press-room/20150424IPR45708/meps-clamp-down-on-wasteful-use-of-plastic-carrier-bags)**и днес 72% от европейците казват, че ги използват в по-малка степен. Друга важна стъпка бе приетата забрана през март 2019 г. на**[**пластмасови продукти за еднократна употреба**](https://www.europarl.europa.eu/news/bg/headlines/society/20181005STO15110/plastic-in-the-ocean-the-facts-effects-and-new-eu-rules)**като чинийки, прибори и сламки”.**

 **Домакините не отстъпиха и демонстрираха също много добра подготовка по география и история на стария континент. Като награда те получиха покана да посетят нашето училище и така ще могат да научат много повече за програмата на училища посланици на ЕП.**